**USPJELI SMO PRESTIĆI I OSTALETIMOVE**

**GePoH – jedva dočekano finale**

Bliži nam se i kraj nastave, a tako je došla i zadnja runda GePoH-a. Kviz koji su stvorile profesorice Veverec, Štor i Gregurinčić Vidović. Zadnji dio kviza održan je 1. lipnja u četvrtaka, a na početku je prof. Veverec još jednom ponovila sva pravila i upoznala je sve s novom gošćom, ravnateljicom, koja se pridružila timu M4 da im popuni jedno prazno mjesto. Kao i uvijek Nikša je pokupio mobitele i zatim je kviz započeo.

Ovaj je put prvi dio kviza imao 13 pitanja, a drugi 12. Već su na samom početku svi počeli griješiti, pogotovo oko hrvatskoga jezika. Neki su se bunili da su im pitanja previše teška, pa su se timovi počeli dogovarati za odgovore. Profesorice Štor i Gregurinčić Vidović za to su se vrijeme borile s laptopom koji im nije htio pustiti video o Josipu Brozu Titu. Brzo im je priskočila u pomoć prof. Veverec i spasila dan. Tijekom kviza učenik, nazovimo ga Žedni, neprestano se ustajao sa svog mjesta kako bi dobio sok od drugog tima. Prof. Veverec ga je par puta upozorila da će ako se digne još jednom biti kažnjen i izbačen s kviza, na to je dotični sjeo i nije se dizao do onih 15 minuta odmora koji su odbili nakon prvog dijela kviza. Naravno da je odmor protekao okupljanjem ispred zahoda.

Nakon prvog dijela, profesorice su postavile bodovnu listu i objavile sljedeće rezultate: na prvo mjesto popeo se tim Isen i cvjetno društvo, druge su na tablici bile profesorice iz tima Olujne cure, a treće mjesto zauzeo je tim M4 koji je isto bio tim profesorica i ovaj put s njima ravnateljica.

Većina je timova tijekom razgovora najavila da su vrlo optimistični i nadaju se da će završiti na top 10 listi (ima samo 13 timova ovaj put pa mislimo da im neće biti teško).

Drugi dio kviza ubrzo je počeo, a skoro nitko nije iskoristio sovu, samo su u prvom dijelu iskoristili jednu mudru sovu. Prof. Veverec podsjetila je timove da iskoriste sove jer nema više tako puno pitanja. Kad su krenula teža pitanja, krenule su i iskakati sove, većina odjednom pa su sljedeća pitanja morala malo pričekati dok se ove sove nisu riješile.

Ovaj put bila je i mala promjena u glazbi. Prva dva puta za vrijeme kviza slušala se mirna i opuštajuća glazba, ali ovaj put su profesorice puštale pjesme poznatih strani pjevača. Na tu glazbu je prof. Štor zapjevala s profesoricom Miljuš iz tima M4. Nakon što su svi završili profesorica su krenule pregledavati odgovore, dok su svi nestrpljivo čekali da se pobjednici proglase.

Prije proglašenja rezultata odlučeno je da profesorice neće dobiti medalje (one su sudjelovale da potaknu učenike da ostvare što bolje rezultate), iako su zauzele prva dva mjesta pa su im podijelili pohvalnice za uspjeh.

Proglašenje je krenulo od kraja: na zadnjem mjestu bili su Migranti, nakon njih tim Vindi, pa Lol, zatim Alema, nakon Aleme došao je tim Solevita, slijedio je tim Capyslay, pa Team1, zatim tim Pacijenti. Zadnja tri tima zagrijali su svoje stolice i čekali rezultate…

Na trećem mjestu stajao je s medaljom oko vrata tim Agro, na drugom mjestu tim Isen i cvjetno društvo koji su nam dali i kratki komentar:

Lovro1: „Uspjeli smo prestići i ostale timove. Učiteljica Nada nam je dala nadu, a Isen nam je dao vjeru. Odužili smo se tako što smo se nazvali po njemu… Isen je najjači.“

Lovro2: „Uvrijeđen sam, svi su protiv d razreda… A mi ostajemo najbolji, najjači i najljepši.

Prije nego što su profesorice proglasili pobjednike, profesorice iz timova M4 i Olujne cure zatrčale su se i stale na prvo mjesto, svi su se nasmijali.

Profesorice su konačno proglasile pobjednički tim.

To je ove godine tim The kid named finger!

Napisala: Leila Dalipovci, 8. e